Lutfi Fıkri Beg

Lutfi Fıkri Beg (be Tırki: Lütfi Fikri Bey) mebusê Dêrsımio verên u abuqat biyo. Serra 1872yıne de Estemol de ameyo dınya. Ma u piyê xo Mamekiye ra Qısle de dewa Qıli ra biyê.

Ey Paris de mektebê huquqi wendi bi. Ebe namey İlmi Hükümette Osmanlılara Bir Nazar yew kıtab nuşto. Hema seweta na kıtabi ra ixbar biyo u terefê padişahi ra des u çar aşmi ceza diya cı. O ancia ki xeylê guriya u ey xeylê sukan de kar kerd.

Sırewo ke mıle serê balışna de domani dêne wendene, o mıley sera mekteb vıraşt. Seweta na kari ra o nafa ki surgınê Tortumi kerd. Labelê o, caê surgıni nêşiyo; remo şiyo dıwelanê teberi. Xeylê serri dıwelanê teberi de mendo. Serra 1908ine de peyser ameyo Tırkiya. Çıke, a serre ef veciyay bi. A serre de bi "Mebusê Dêrsımi" u şi parlamento. 

Dıma, ey Hürriyetperver Mutedil Partisiye sana pê u qezeta Tanzimati veta. Na qezeta de nuştê de cı veciya u na sebeb ra phanc serri cırmê cı ancia ceza gırewte. Merdumanê dey cı ra vato "so huzırê padişahi ef bıwaze", feqet ey ef nêwaşto.

Lutfi Fıkri Begi mebusine ke qedena, o ra dıme heşt serri serverina Baroê Estemoli kerda. Ey her wext heqa hometa xo de xızmeta rınde kerda. Parlamento de tewr sıfte ey qalê reyê hermetan kerdo. Ancia tewr sıfte ey parlamento de qalê eziyat-şesati kerdene arda ra zıwan. O, merdumê do heni hewl bi ke o zeman de zewbina dıwelan de parlamento de çiyo nianên qısey nêbiyêne.

 Çımey 
 Eve Tarıxê Ho Têri Amaene

Kategoriye:Siyasetkarê İmperatoriya Usmanıcan
Kategoriye:Merdumê ke 1872 de biyê
Kategoriye:Merdumê ke 1934 de merdê